Helen DeWitt

pisi|Helen DeWitti hääl
Helen DeWitt (sündinud 1. jaanuaril 1957 Takoma Parkis Marylandi osariigis USAs) on Ameerika Ühendriikide romaanikirjanik.

Tema romaanidest on pälvinud kriitikutelt rohkem kiitust "Viimane samurai" ("The Last Samurai", 2000), "Your Name Here" (2007) ja "Lightning Rods" (2012). Ta elab Berliinis.http://www.goodreads.com/author/show/110897.Helen_DeWittAnd Other Stories, Helen DeWitt Vaadatud 23. jaanuaril 2013.

Elulugu

DeWitti lapsepõlv möödus peamiselt Ladina-Ameerikas (Mehhikos, Brasiilias, Colombias ja Ecuadoris), kuna ta vanemad olid USA diplomaadid. Ta õppis aasta Northfield Mount Hermoni koolis, siis Smith College'is ning seejärel Oxfordi ülikoolis, kus õppis klassikalist filoloogiat (algul Lady Margaret Hallis ja hiljem Brasenose College'is) ning mille lõpetas filosoofiadoktori kraadiga.

Looming

DeWitti tuntuim teos on ta debüütromaan "Viimane samurai" (2000; eesti keeles 2002. aastal kirjastuses Varrak Lia Rajandi tõlkes). Romaani kirjutamise ajal töötas ta eri ametites, näiteks sõnaraamatukoostaja, ajalehetoimetuses kiirkirjutaja, sõõrikumüüja ja pesulateenindajana. Ta töötas paralleelselt mitme romaani kallal, kuni 1998. aastal lõpetas "Viimase samurai", mis oli ta 50. käsikiri.

2005. aastal tegi ta koostööd Londonis tegutseva maalikunstniku Ingrid Kermaga, kirjutades näituse "Blushing Brides" jaoks teose "limit5".

2012. aastal ilmus DeWitti teine romaan "Lightning Rods" Inglismaal Buckinghamshire'i krahvkonnas High Wycombe'is tegutsevas väikekirjastuses And Other StoriesCarter, Helen (10 October 2012). "Independents' day? Small presses make up 50% of Booker shortlist" The Guardian. Accessed 2 May 2013., kriitikas pälvis see ohtralt kiitust.http://www.andotherstories.org/book/lightning-rods/ Vaadatud 23. jaanuaril 2013.

Hiljuti omandas "Viimase samurai" filmiõigused Tom Dey. 

Lõik valmivast romaanist, mille tegevus toimub Kanadas Manitoba provintsis Flin Flonis, ilmus kirjandusteemalises veebiajakirjas Open Book: Ontario artikli järel, mis kõneles valmivast romaanist ja DeWitti raskustest kirjastaja leidmisel.Helen DeWitt on Writing, Flin Flon and the Canadian Personality

Tema lühijutt "Climbers", mis vaatleb kunstiliste ideaalide ja ärilise reaalsuse konflikti kirjaniku elus, ilmus ajakirjas Harper's novembris 2014.harper's magazine vol.329 No. 1974.

 Romaanid 
 "Viimane samurai" ("The Last Samurai"; New York: Hyperion, 2000; ISBN 0-7868-6668-3)
 "Lightning Rods" ("High Wycombe: And Other Stories", 2012; ISBN 978-1-908276-11-7)

 Viited 

 Välislingid 
 Helen DeWitti koduleht
 Your Name Here! lühikokkuvõte
 Helen DeWitti blogi
 n+1

Kategooria:Ameerika Ühendriikide kirjanikud
Kategooria:Saksa kirjanikud
Kategooria:Sündinud 1957